cyanic-selkie/wikianc huggingface dataset:
গ্রাগ্স-পা-'ব্যুং-গ্নাস
গৃহযুদ্ধ
দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধান লামার মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় ও সাংস-র্গ্যাস-র্গ্যাল-ম্ত্শানকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে।
রাজত্ব
রিং-স্পুংস-পা নতুন শক্তিরূপে উঠে এলেও তারা গ্রাগ্স-পা-'ব্যুং-গ্নাসকে ক্ষমতাচ্যূত করেননি, কিন্তু ফাগ-মো-গ্রু-পা রাজবংশের অধিকার শুধু পূর্ব মধ্য তিব্বতের দ্বুস অঞ্চলেই সীমাবদ্ধ রয়ে যায়। গ্রাগ্স-পা-'ব্যুং-গ্নাস রাজ্যের অধিবাসীদের মধ্যে কয়েকটি নীতিমালার প্রচলন করেন ও জনসাধারণের অত্যধিক ছাং পান করা নিয়ন্ত্রণ করেন।  তিনি ঙ্গাগ-গি-দ্বাং-পো নামের একটি পুত্রসন্তানের জন্ম দেন যিনি পরবর্তীকালে এই বংশের রাজা হন।
নকি আলী খান
নকি আলী খান (১৮৩০-১৮৮০) (উর্দু : نقی علی خان) ছিলেন একজন ভারতীয় সুন্নি হানাফি ইসলামি পণ্ডিত, মুফতি এবং আহমদ রেজা খানের পিতা। নকি আলী ২৬টি গ্রন্থ রচনা করেন সীরাত এবং আকীদা বিষয়ে এবং তিনি এক হাজার ফতোয়া জারি করেন।
বংশ এবং পরিবার
মাওলানা নকী আলীর জাতিগত এলাকা আফগানদের সুপরিচিত উপজাতি বারেচ। এই উপজাতির লোকেরা তাদের পূর্বপুরুষ কায়েস আব্দুল রশিদ পর্যন্ত পৌঁছে, যেটি কিছু ঐতিহাসিক ঐতিহ্য দ্বারা প্রমাণিত যে তিনি মুহাম্মদ (দ.)--এর সাথে দেখা করেছিলেন ও ইসলাম গ্রহণ করেছিলেন এবং বললেন, আমি দোয়া করেছি যে তোমার সন্তানরা যেন ধর্মকে শক্তিশালী করে। নকী আলি খানের বংশ কায়েস আব্দুর রশিদ পর্যন্ত ১৬ ধারার মধ্যে পৌঁছে। নকী আলি খানের প্রপিতামহ সুজাত জং মুহাম্মদ সাইদুল্লাহ খান নাদির শাহের সাথে ভারতে আসেন। এবং এখানে বসতি স্থাপন করেন। বাদশা মুহাম্মদ শাহ তাকে জায়গির হিসেবে লাহোরের শেশমহল দিয়েছিলেন এবং তিনি শশ হাজারী উপাধি পেয়েছেন, সুজাত জঙ্গ উপাধিও বাদশাহ মুহাম্মদ শাহ দিয়েছিলেন। এই ধারা বাকি পূর্বপুরুষ পর্যন্ত অব্যাহত ছিল, পরবর্তীতে পরিবারের পূর্বপুরুষরা দুনিয়া ও দ্বীনের খেদমত শুরু করেন, তার পিতা মুফতি রেজা আলী খান ভারতে প্রথম দার আল-ইফতা প্রতিষ্ঠা করেন, আরবি ভাষায় খুতবা যা আজোও সারা পাকিস্তান, ভারত ও বাংলাদেশে দেওবন্দী ও সুন্নি আলেমরা ঈদ ও শুক্রবার পড়েন, এটি তারই লেখা।
মোল্লা জিউন
মোল্লা জিউন বা শায়খ আহমদ ইবনে আবি সাঈদ মোল্লা জিউন (আরবি: شیخ احمد بن ابی سعید ملا جيون ; জন্ম :১০৪৮ হি: - মৃ: ১১৩০ হি:) মোল্লা জিউন নামে তিনি প্রসিদ্ধি লাভ করেন। তিনি ছিলেন একজন ভারতীয় মুসলিম পণ্ডিত ; ফকিহ, মুফাসসির এবং তৎকালীন সময়ের একজন আলিমে দ্বীন (ধর্মীয় ব্যক্তিত্ব)।
জন্ম ও বংশ
নাম আহমদ। পিতার নাম আবু সাঈদ। তার দাদার নাম আবদুল্লাহ। তিনি ১০৪৮ হিজরিতে ভারতের আমেঠি জেলায় জন্ম গ্রহণ করেন।
জ্ঞানার্জন
সাত বছর বয়সে তিনি স্বীয় ধর্ম গ্রন্থ আল কুরআন হিফজ ( সংরক্ষণের লক্ষ্যে মুখস্থ) করেন। জ্ঞানর্জনের জন্য তিনি ভারতের বিভিন্ন জেলায় সফর করেন। সেসময়ের জ্ঞানী-গুণী প্রজ্ঞাবান আলিমদের নিকট থেকে তিনি জ্ঞান অর্জন করেন। পাঠ্য ভুক্ত অধিকাংশ গ্রন্থ শায়খ মুহাম্মদ সাদেক তুর্কির নিকট অধ্যয়ন করেন। পরিশেষে তিনি কর্ম জীবননের শুরুতে নিজ জন্মভূমিতে অধ্যাপনা শুরু করেন।
স্মৃতিশক্তি
তিনি খুব মেধাবী ছিলেন। অতুলনীয় মধুর ছিল তার ব্যবহার। উঠাবসা কথাবার্তা চলাফেরায় তিনি ছিলেন অমায়িক স্বভাবের। নম্র ও ভদ্রতায় সমসাময়িক মহলে প্রশংসিত হতেন। কারো প্রতি তিনি কোন অসন্তুষ্টি প্রকাশ করতেন না। পাঠ্যভুক্ত বই পৃষ্ঠার পর পৃষ্ঠা অনায়াসে মুখস্থ করে ফেলতেন। আরবি, ফার্সি ও উর্দু ধর্মীয় ইসলামিক সুদীর্ঘ কবিতা তিনি একবার দেখে বা শুনে হুবহু মুখস্থ বলতে পারতেন।
হজব্রত পালন
মোল্লা জিউনের বয়স যখন ৫৫ বছর তখন তিনি হজব্রতে যান। দীর্ঘ সময় সেখানে তিনি অতিবাহিত করেন। ১১১২ হিজরিতে তিনি পুনরাই হারামাইন শরিফাইন (মক্কা-মদিনা) জিয়ারত করেন। এবারে তার মাতা পিতা উভয়ের পক্ষ থেকে দুটি বড় হজ্ব আদায় করেন। এ সময় তিনি অত্যন্ত যোগ্যতার সাথে বুখারি ও মুসলিম শরিফের দরস দেন।
মৃত্যু
তিনি ১১৩০ হিজরিতে মৃত্যুবরণ করেন। তাকে আমেঠি নামক স্থানে তারই মাদরাসার এক পাশে তাকে দাফন করা হয়।
১৯৬১ সালের বাংলা চলচ্চিত্রের তালিকা
১৯৬১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
অমর মল্লিক
অমর মল্লিক (মে ১৮৯৯ - আগস্ট ১৯৭২) একজন বাঙালি অভিনেতা এবং পরিচালক ছিলেন।
কর্মজীবন
মল্লিক ১৯৮৯ সালে ব্রিটিশ ভারতের কলকাতায় জন্মগ্রহণ করেছিলেন। যদিও তিনি পেশায় সিভিল ইঞ্জিনিয়ার ছিলেন তবে চলচ্চিত্রের প্রতি অনুরাগী ছিলেন। তিনি ১৯৩৩ সালে নিউ থিয়েটার্স গ্রুপে যোগ দিয়েছিলেন এবং প্রেমাঙ্কুর অতর্থীর সাথে কাজ করেছিলেন। তিনি বেশ কয়েকটি বাংলা এবং হিন্দি ছবিতে অভিনয় করেছিলেন সাধারণত পার্শ্ব চরিত্রে অভিনয় করে। মল্লিক তার নিজের অমর মল্লিক প্রোডাকশন তৈরি করেছিলেন এবং পরিচালক হিসেবে জনপ্রিয়তা লাভ করেন। তিনি অভিনেত্রী ভারতী দেবীকে বিয়ে করেছিলেন।
জামানিয়া
জামানিয়া (Zamania) ভারতের উত্তর প্রদেশ রাজ্যের গাজীপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮ মিটার (১৯০ ফুট)।
জনসংখ্যার উপাত্ত
জামানিয়া শহরের সাক্ষরতার হার ৫৯%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে জামানিয়া এর সাক্ষরতার হার বেশি।
জামানিয়া এর জনসংখ্যার ১৮% হল ৬ বছর বা তার কম বয়সী।
কুলাউড়া জংশন রেলওয়ে স্টেশন
কুলাউড়া জংশন রেলওয়ে স্টেশন হচ্ছে বাংলাদেশের একটি জংশন রেলওয়ে স্টেশন যা মৌলভীবাজার জেলার কুলাউড়া উপজেলায় অবস্থিত। ব্রিটিশ আমলে আসাম বেঙ্গল রেলওয়ে সেকশনের সিলেট বিভাগে যে সকল জংশন ছিল, তার মধ্যে প্রাচীনতম জংশন এটি। বর্তমানে কুলাউড়া জংশন সিলেট বিভাগের ২য় বৃহত্তম রেলওয়ে স্টেশন।
ইতিহাস
চট্টগ্রাম বন্দরের সাথে একটি রেলপথ সংযোগের জন্য আসামের চা উৎপাদনকারীদের দাবীর পরিপ্রেক্ষিতে, আসাম বেঙ্গল রেলওয়ে ১৮৯১ সালে বঙ্গের পূর্বাঞ্চলে একটি রেলওয়ে ট্রাক নির্মাণ শুরু করে। চট্টগ্রাম এবং কুমিল্লায় -এর একটি পথ ১৮৯৫ সালে চালু করা হয়।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়।
রেলপথ
কুমিল্লা–আখাউড়া–কুলাউড়া–বদরপুর রেলপথ অংশ ১৮৯৬–৯৮-এ চালু করা হয় এবং ১৯০৩ সালে লামডিং পর্যন্ত বিস্তৃত করা হয়।
কুলাউড়া–শাহবাজপুর ১৮৮৫ সালে আসাম-বেঙ্গল রেলওয়ের অংশ হিসেবে কুলাউড়া-শাহবাজপুর রেললাইন চালু হয়েছিল। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। কুলাউড়া–শাহবাজপুর রেলপথটির দৈর্ঘ্য ৪২ কিলোমিটার। অথবা, রেলপথটির দৈর্ঘ্য ৫২ দশমিক ৫৪ কিলোমিটার। কুলাউড়া–শাহবাজপুর রেলপথে মোট ৭টি স্টেশন রয়েছে (কুলাউড়া জংশন বাদে), এর মধ্যে জুড়ী, ধামাই, দক্ষিণভাগ, কাঁঠালতলী, বড়লেখা ও মুড়াউল রেলওয়ে স্টেশন অন্তর্ভুক্ত। এখানে উল্লেখ্য যে, পূর্বে শাহবাজপুর রেলওয়ে স্টেশনের সাথে ভারতের মহিশাষণ রেলওয়ে স্টেশনের সংযোগ ছিল। বড়লেখা উপজেলার লাতু সীমান্ত দিয়ে কুলাউড়া রেলওয়ে জংশন হয়ে আসাম রেলওয়ের ট্রেন দেশের বিভিন্ন অঞ্চলে আসা-যাওয়া করত। কুলাউড়া-শাহবাজপুর লাইনে চলাচলকারী ট্রেনটি এলাকাবাসীর কাছে 'লাতুর ট্রেন' নামে পরিচিত ছিল। ১৯৮৮ সালে রেলপথটি ট্রেন চলাচলের অনুপযোগী হিসেবে চিহ্নিত হয়। এর ১৪ বছর পর রেললাইনটি চলাচলের অনুপোযোগী হয়ে পড়ায় তা সংস্কার না করেই রেলওয়ে কর্তৃপক্ষ ২০০২ সালের ৭ জুলাই লাইনটি বন্ধ করে দেয়। এতে বড়লেখা, জুড়ী ও কুলাউড়া এলাকার লোকজন দুর্ভোগে পড়েন। এরপর লাইনটি চালু করার জন্য আন্দোলন করেন স্থানীয় জনপ্রতিনিধিসহ বাসিন্দারা। এর পরিপ্রেক্ষিতে ২০১৫ সালের ২৬ মে জাতীয় অর্থনৈতিক পরিষদের নির্বাহী কমিটির (একনেক) সভায় ৬৭৮ কোটি টাকা ব্যয়ে কুলাউড়া-শাহবাজপুর রেলপথ পুনঃস্থাপন প্রকল্প অনুমোদন হয়। প্রকল্পের পরামর্শক হিসেবে কাজ করছে ভারতের 'বালাজি রেল রোড সিস্টেমস'। কুলাউড়া-শাহবাজপুর রেলপথে সাতটি স্টেশনের চারটি বি ও দুটি ডি শ্রেণির হবে।
দীর্ঘ ১৬ বছর বন্ধ থাকা কুলাউড়া-শাহবাজপুর রেল যোগাযোগ ফের শুরু করার সিদ্ধান্ত নেওয়া হয়। ২০১৫ সালের ৬ জুন প্রধানমন্ত্রী ভিডিও কনফারেন্সের মাধ্যমে রেললাইনের কাজের ভিত্তিপ্রস্তরের ফলক উন্মোচন করেন। এতে ব্যয় হবে ৫৫৫ কোটি টাকা। ভারতীয় নির্মাণ প্রতিষ্ঠান কলকাতার কালিন্দি রেল নির্মাণ কোম্পানি এ রেললাইনের নির্মাণ কাজের ঠিকাদারি পেয়েছে। ব্রডগেজ এই রেললাইনটি চালু হলে কুলাউড়া থেকে শাহবাজপুর পর্যন্ত পাঁচটি ট্রেন চলাচল করবে। লোকাল ট্রেন ছাড়াও আন্তঃনগর ট্রেন চলাচল করবে। সেইসঙ্গে ভারতের মহীশাসন, করিমগঞ্জ, বদরপুর ও আসামের সঙ্গে রেল যোগাযোগের পথ সুগম হবে। ব্রিটিশ আমলের আসাম-বেঙ্গল রেল যোগাযোগ নতুন আঙ্গিকে পুনঃস্থাপন হবে। এতে বাণিজ্যিক আদান-প্রদান সহজলভ্য হবে। কম খরচে বাংলাদেশ-ভারতে মালপত্র পরিবহন সম্ভব হবে।
কুলাউড়া–সিলেট রেলপথ অংশটি ১৯১২–১৫ সালে উদ্বোধন করা হয়। এর ফলে পরবর্তীতে কুলাউড়া–সিলেট রেলপথ চালু হলে তৎকালীন কুলাউড়া স্টেশনটি জংশন স্টেশনে রুপান্তরিত হয়।
রেল ব্যবস্থা
কুলাউড়া জংশন রেলওয়ে স্টেশনটি আখাউড়া-কুলাউড়া-ছাতক রেলপথের অন্তর্ভুক্ত। এই স্টেশন থেকে তিনটি দিকে রেলপথ গেছে, যথা: উত্তর-পশ্চিমে কুলাউড়া–সিলেট রেলপথ, দক্ষিণ-পশ্চিমে কুলাউড়া–শায়েস্তাগঞ্জ রেলপথ, এবং উত্তর-পূর্বে কুলাউড়া–শাহবাজপুর রেলপথ।
ব্রিটিশ আমলে আসাম ও চট্টগ্রামের মধ্যে সরাসরি যোগাযোগ স্থাপনে ১৮৯৮ সালে প্রথম করিমগঞ্জ থেকে শাহবাজপুর ও কুলাউড়া এবং আখাউড়া হয়ে চট্টগ্রাম পর্যন্ত রেললাইন স্থাপন করা হয়। শাহবাজপুর থেকে কুলাউড়া হয়ে আখাউড়া পর্যন্ত রেলপথ ট্রান্স-এশিয়ান রেলওয়ের একটি সাব-রুট। ভারতের করিমগঞ্জ জেলার মহীশ্মশান ও বাংলাদেশের শাহবাজপুরের মধ্যে সংযোগ স্থাপনের লক্ষ্যে ভারতীয় ক্রেডিট লাইনের (এলওসি) আওতায় এ রেলপথ পুনর্বাসনের জন্য একটি প্রকল্প বাস্তবায়নাধীন রয়েছে।
ব্রিটিশ ভারত সরকার ১৮৯৬ সালে কুলাউড়া থেকে শাহবাজপুর পর্যন্ত মিটারগেজ রেলপথ নির্মাণ করে। এ পথে আসাম থেকে সরাসরি চট্টগ্রাম বন্দর পর্যন্ত ট্রেন চলত। ২০০২ সালে রেলপথটি বন্ধ হয়ে যায় রক্ষণাবেক্ষণের অভাবে।
কুলাউড়া-শাহবাজপুর রেল সেকশন পুনর্বাসনে ৬৭৮ কোটি টাকায় রেলপথটি আবারও সচল করা হচ্ছে। এতে ভারত ঋণ দিচ্ছে প্রায় ৫৫৬ কোটি টাকা। বাকি ১২২ কোটি টাকার জোগান দেবে বাংলাদেশ। বিদ্যমান মিটারগেজ এমব্যাংকমেন্ট সংস্কারসহ ৫৩ কিলোমিটার ডুয়েলগেজ রেলপথ নির্মাণ করা হবে। পুরনো সেতু, কালভার্ট এবং স্টেশন পুনর্নির্মাণ করা হবে। প্রকল্প পরিকল্পনা অনুযায়ী আগামী দুই বছরে কাজ শেষ হবে।
বাংলাদেশ রেলওয়েকে একই গেজের রূপান্তরের অংশ হিসেবে আখাউড়া থেকে সিলেট রেললাইনকে ডুয়েলগেজে রূপান্তরের প্রকল্পের প্রস্তাব করা হয়।
ব্রাক্ষণবাড়িয়ার আখাউড়া থেকে ত্রিপুরার রাজধানী আগরতলা পর্যন্ত ডুয়েলগেজ রেলপথ নির্মাণ করা হবে। পুনর্বাসন করা হবে মৌলভীবাজারের কুলাউড়া থেকে আখাউড়া সংলগ্ন শাহবাজপুর পর্যন্ত রেলপথ। এই দুই প্রকল্পের নির্মাণ কাজের উদ্বোধন করবেন বাংলাদেশের প্রধানমন্ত্রী শেখ হাসিনা ও ভারতের প্রধানমন্ত্রী নরেন্দ্র মোদি। দুই দেশের প্রধানমন্ত্রী নিজ নিজ কার্যালয় থেকে ভিডিও কনফারেন্সের মাধ্যমে নির্মাণ কাজের উদ্বোধন করবেন। ভারতের ঋণে (এলওসি) প্রকল্প দুটি নির্মিত হচ্ছে। প্রকল্প দুটি বাস্তবায়ন হলে উত্তর-পূর্ব ভারতের সঙ্গে বাংলাদেশের সরাসরি রেল যোগাযোগ স্থাপিত হবে।
রেল সেবা
২০২০ সাল অব্দি এই স্টেশন থেকে সিলেট–ঢাকা, সিলেট–চট্টগ্রাম সহ দেশের বিভিন্ন গন্তব্যে প্রতিদিন অন্তত ১০ জোড়া ট্রেন চলাচল করে। তার মধ্যে রয়েছে সিলেট–চট্টগ্রাম রেলপথে চলাচলকারী আন্তঃনগর ট্রেন পাহাড়িকা এক্সপ্রেস ও উদয়ন এক্সপ্রেস, মেইল ট্রেন জালালাবাদ এক্সপ্রেস। সিলেট–ঢাকা রেলপথে চলাচলকারী আন্তঃনগর ট্রেন পারাবত এক্সপ্রেস, কালনী এক্সপ্রেস, জয়ন্তিকা এক্সপ্রেস, উপবন এক্সপ্রেস, মেইল ট্রেন সুরমা এক্সপ্রেস, এবং আখাউড়া–সিলেট রেলপথে চলাচলকারী লোকাল ট্রেন কুশিয়ারা এক্সপ্রেস। এখানে উল্লেখ্য যে, ২০০৩ সাল থেকে পূর্ববর্তী বিগত বছর গুলোতে হবিগঞ্জ–শায়েস্তাগঞ্জ–বাল্লা রেলপথে লোকাল ট্রেন চলাচল করতো, ২০০৩ সালে অঘোষিত ভাবে হবিগঞ্জ–শায়েস্তাগঞ্জ–বাল্লা রেলপথে ট্রেন চলাচল বন্ধ করে দেওয়ায় সেই লোকাল ট্রেন এখন সিলেট-আখাউড়া রুটে চলে।
বুস্ট (পানীয়)
বুস্ট হল একটি পুষ্টিকর পানীয় মার্কা যা সুইজারল্যান্ডীয় কোম্পানি নেসলে তৈরি করেছে। মার্কাটি টাইপ টু ডায়াবেটিস রোগীদের জন্য বুস্ট গ্লুকোজ কনট্রোলও তৈরি করে।
লাভ পয়েন্ট
লাভ পয়েন্ট (ভালোবাসার বিন্দু) হলো পার্বত্য চট্টগ্রামের রাঙ্গামাটিতে অবস্থিত একটি ভালোবাসার স্মারক বিশেষ। এটি মূলত এক দম্পতির ভালোবাসার স্মরণে নির্মিত হয়েছে।
ইতিহাস
২০১৪ সালের ১৯ মার্চ রাঙামাটিতে বেড়াতে এসে কাপ্তাই লেকে ইঞ্জিনচালিত বোট উল্টে পানিতে ডুবে মৃত্যু হয় আমেরিকান প্রবাসী আলাউদ্দিন পাটোয়ারী ও তার স্ত্রী আইরিন লিমা। তিন দিন পর তাদের একে-অপরের জড়িয়ে ধরে থাকা নিথর দেহ কাপ্তাই লেক থেকে উদ্ধার করে নৌ-বাহিনী, পুলিশ, সেনাবাহিনী ও ফায়ার সার্ভিসের লোকজন। স্বামী-স্ত্রীর এমনভাবে বাঁচার চেষ্টা এবং মর্মান্তিক মৃত্যু একটি বিরল ঘটনা। তাদের ভালোবাসাসহ পৃথিবীর সকল ভালোবাসার মানুষদের প্রতি শ্রদ্ধা জানাতে পার্বত্য চট্টগ্রাম উন্নয়ন বোর্ড’র উদ্যোগে এটি নির্মাণ করা হয়।
অবস্থান
লাভ পয়েন্ট পার্বত্য চট্টগ্রামের রাঙ্গামাটি জেলার কাপ্তাইয়ে অবস্থিত। আলাউদ্দিন ও আইরিন লিমা দম্পতির লাশ যেখানে ভেসে ওঠে তার পাশে ডিসি বাংলো "পলওয়েল ন্যাচার পার্কে" এটি নির্মাণ করা হয়।
উদ্বোধন
২০১৬ সালের ১৬ ই জানুয়ারি শনিবার লাভ পয়েন্টের ভিত্তি প্রস্তর স্থাপন করেন তৎকালীন পার্বত্য চট্টগ্রাম বিষয়ক মন্ত্রণালয়ের সচিব নব বিক্রম কিশোর ত্রিপুরা এবং ২০১৮ সালের ২৯শে নভেম্বর বৃহস্পতিবার বিকেলে লাভ পয়েন্টের উদ্বোধন করেন পার্বত্য চট্টগ্রাম উন্নয়ন বোর্ডের চেয়ারম্যান নব বিক্রম কিশোর ত্রিপুরা এনডিসি।
লাভ পয়েন্ট উদ্বোধনের পর নব বিক্রম কিশোর ত্রিপুরা ও তার সহধর্মিনী অনামিকা ত্রিপুরা লাভ পয়েন্টে তালা লাগিয়ে চাবি কাপ্তাই লেকের পানিতে ছুড়ে ফেলে ‘লাভপয়েন্ট’ এর ‘লাভ লক’ কার্যক্রমের সূচনা করেন।
উল্লেখ্য, লাভ পয়েন্ট নির্মাণের জন্য সাংবাদিক ফজলে এলাহী প্রস্তাবনা করেন এবং পার্বত্য চট্টগ্রাম উন্নয়ন বোর্ডের চেয়ারম্যান নব বিক্রম কিশোর ত্রিপুরা এনডিসির সার্বিক পরিকল্পনা ও পার্বত্য চট্টগ্রাম উন্নয়ন বোর্ডের অর্থায়নে এটি নির্মিত হয়।
সুইং (জাভা)
সুইং জাভা প্রোগ্রামিং ভাষার জন্য তৈরি একটি গুই হাতিয়ারসম্ভার (GUI toolkit)। এটি জাভা ফাউন্ডেশন ক্লাসগুলোর (JFC) একটি অংশ। সুইং-এ রয়েছে বিভিন্ন গ্রাফিকাল ইউজার ইন্টারফেস উইজেট, যেমন - টেক্সট বক্স (textboxes), বোতাম (buttons), দ্বিবিভক্ত জানালা (split panes), টেবিল (tables) ইত্যাদি।
ইতিহাস
১৯৯৬ সালের ১৬ ডিসেম্বর নেটস্কেপ কমিউনিকেশন কর্পোরেশন কর্তৃক অবমুক্ত হওয়া ইন্টারনেট ফাউন্ডেশন ক্লাসেস (আইএফসি) মূলত ছিলো জাভাস্ক্রিপ্টের জন্য গ্রাফিক্স লাইব্রেরি। জাভা ফাউন্ডেশন ক্লাসেস গঠনের জন্যে ১৯৯৭ সালের ২ এপ্রিল সান মাইক্রোসিস্টেমস এবং নেটস্কেপ কমিউনিকেশন কর্পোরেশন যৌথভাবে অন্যান্য প্রযুক্তির সাথে আইএফসিকে অন্তর্ভুক্ত করা সম্পর্কিত তাদের অভিপ্রায় ঘোষণা করে। এই "জাভা ফাউন্ডেশন ক্লাসেস"-এরই পরবর্তীতে নামকরণ করা হয় "সুইং।"
ঔরঙ্গাবাদ বিভাগ
ঔরঙ্গবাদ বিভাগ ভারত এ  মহারাষ্ট্র  রাজ্যের   ছয় প্রশাসনিক  বিভাগ  এর মধ্যে একটি। এটি মহারাষ্ট্রের মারাঠওয়াদা অঞ্চলে অবস্থিত।
১৯৮৮ গ্রীষ্মকালীন অলিম্পিকে ভারত
দক্ষিণ কোরিয়ার সিওলে আয়োজিত ১৯৮৮ সালের গ্রীষ্মকালীন অলিম্পিকে ভারত সাতটি ইভেন্টে অংশ নেয় কিন্তু কোন পদক জয় করতে ব্য্ররথ হয়।
দেউলবাড়ী দোবড়া ইউনিয়ন
দেউলবাড়ী দোবড়া বাংলাদেশের পিরোজপুর জেলার অন্তর্গত নাজিরপুর উপজেলার একটি ইউনিয়ন।
আয়তন
দেউলবাড়ী দোবড়া ইউনিয়নের আয়তন ৮,৪৮৯ একর।
প্রশাসনিক কাঠামো
দেউলবাড়ী দোবড়া ইউনিয়ন নাজিরপুর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাজিরপুর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী দেউলবাড়ী দোবড়া ইউনিয়নের মোট জনসংখ্যা ৪০,৬০১ জন। এর মধ্যে পুরুষ ২০,৯১৩ জন এবং মহিলা ১৯,৬৮৮ জন। মোট পরিবার ৮,৬৯০টি।
শিক্ষা
২০১১ সালের আদমশুমারি অনুযায়ী দেউলবাড়ী দোবড়া ইউনিয়নের সাক্ষরতার হার ৫৮.৭%।
স্বরুপদাহ ইউনিয়ন
স্বরুপদাহ ইউনিয়ন বাংলাদেশের খুলনা বিভাগের যশোর জেলার অন্তর্গত চৌগাছা উপজেলার একটি অন্যতম ইউনিয়ন।
ভৌগোলিক অবস্থান
ভৌগোলিক অবস্থান অনুযায়ী স্বরুপদাহ ইউনিয়ন পূর্বে চৌগাছা পৌরসভা, পশ্চিমে সুখপুকুরিয়া ইউনিয়ন পরিষদ, দক্ষিণে ভারত ও উত্তরে নারায়নপুর ইউনিয়ন পরিষদ। ইউনিয়নটি ২৫টি গ্রাম এবং ১৬টি মৌজা নিয়ে গঠিত হয়েছে।
গ্রাম
চৌগাছা ইউনিয়নে মোট ২৫টি গ্রাম রয়েছে।
ঐশ্বর্যা সখুজা
ঐশ্বর্যা সখুজা হচ্ছেন একজন ভারতীয় মডেল ও অভিনেত্রী। তিনি ২০০৬ সালে মিস ইন্ডিয়ার চূড়ান্ত প্রতিযোগী ছিলেন। ২০১০ সালে, তিনি সনি টিভিতে সম্প্রচারিত ধারাবাহিক সাস বিনা সসুরালে টোস্টি চরিত্রে অভিনয় করেছেন। তিনি অমিতাভ বচ্চনের উপস্থাপনায় জনপ্রিয় কুইজ প্রতিযোগিতা কৌন বনেগা ক্রোড়পতির ৪র্থ আসরের একটি পর্বে একজন অতিথি হিসেবে উপস্থিত হয়েছেন। তিনি ম্যায় না বোলুঙ্গিতে অভিনয় করেছেন। তিনি ২০১৭ সালে, সাব টিভিতে সম্প্রচারিত ত্রিদেবিয়ায় অভিনয় করেছেন।
তিনি ২০১৪ সালের ৫ই ডিসেম্বর তার দীর্ঘকালীন প্রেমিক রোহিত নাগের সাথে বিবাহ বন্ধনে আবদ্ধ হন।
লং বিচ
লং বিচ (Long Beach)আমেরিকার দক্ষিণ ক্যালিফোর্নিয়ায় অবস্থিত, ক্যালিফোর্নিয়া অঙ্গরাজ্যের ৭ম এবং যুক্তরাষ্ট্রের ৩৬তম জনবহুল শহর। ২০১০ সালের জনসংখ্যা ৪,৬২,২৫৭ জন।
ভীট
ভীট, যাকে পূর্বে নীট এবং ইমাক বলা হতো, ব্রিটিশ কোম্পানি রেকিট দ্বারা নির্মিত রাসায়নিক ক্ষয়কারী পণ্যগুলির একটি কানাডীয় মার্কা। এই মার্কার অধীনে চুল অপসারণ ক্রিম, লোশন, জেল, মাউস এবং মোমের পণ্য তৈরি করা হয়, আন্তর্জাতিকভাবে বিভিন্ন ধরনের বিক্রি হয়। নীট এবং ইম্যাক মার্কার অধীনে উত্পাদিত পূর্ববর্তী পণ্যগুলি আজকের উত্পাদিত পণ্যগুলির মতোই ছিল।
২০১৬ নিউজিল্যান্ড ক্রিকেট দলের দক্ষিণ আফ্রিকা সফর
নিউজিল্যান্ড জাতীয় ক্রিকেট দল দুইটি টেস্ট ক্রিকেট খেলার জন্য দক্ষিণ আফ্রিকা সফর করে, যা আগস্ট ২০১৬ -এ অনুষ্ঠিত হয়।
লেন্ড্রি বেন্ডার
লেন্ড্রি বেন্ডার (জন্ম: ৩ আগস্ট, ২০০০ ) একজন মার্কিন অভিনেত্রী। তিনি মার্কিন শিশুতোষ চ্যানেল ডিজনি এক্সডিতে প্রচারিত সরাসরি হাস্যরস ধারাবাহিক ক্যাশ এন্ড বার্নস্টেইন এ "ক্লেও বার্নস্টেইন" চরিত্রে এবং ২০১১ সালে মুক্তিপ্রাপ্ত মার্কিন হাস্যরস মূলক চলচ্চিত্র দ্য সিটার এ ব্লিটলি পেডুলা চরিত্রে অভিনয় করার জন্য সবার নিকট পরিচিত। বেন্ডার ২০১৫-২০১৬ সালে মার্কিন শিশুতোষ চ্যানেল ডিজনি চ্যানেল এ প্রচারিত হাস্যরস ধারাবাহিক বেস্ট ফ্রেন্ড অয়েনেভার এ মূল চরিত্র গুলোর মধ্যে একটি "সিওয়াইডি" নামক চরিত্রেও অভিনয় করেন।
নিক্সন ম্যাকলিন
নিক্সন আলেক্সেই ম্যাকনামারা ম্যাকলিন (Nixon McLean; জন্ম: ২০ জুলাই, ১৯৭৩) সেন্ট ভিনসেন্ট ও গ্রেনাডাইন্সের স্টাবস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৬ থেকে ২০০৩ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে সেন্ট ভিনসেন্ট ও উইন্ডওয়ার্ড আইল্যান্ডস, নিউজিল্যান্ডীয় ক্রিকেটে ক্যান্টারবারি, ইংরেজ কাউন্টি ক্রিকেটে হ্যাম্পশায়ার ও সমারসেট এবং দক্ষিণ আফ্রিকান ক্রিকেটে কোয়াজুলু-নাটাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে বামহাতে ব্যাটিংয়ে পারদর্শী ছিলেন নিক্সন ম্যাকলিন।
প্রথম-শ্রেণীর ক্রিকেট
১৯৯২-৯৩ মৌসুম থেকে নিক্সন ম্যাকলিনের প্রথম-শ্রেণীর খেলোয়াড়ী জীবন চলমান ছিল। কোয়াজুলু-নাটালের পক্ষে দূর্দান্ত ক্রীড়াশৈলী প্রদর্শন করেন। ১৯৯৮ ও ১৯৯৯ মৌসুমে হ্যাম্পশায়ারের পক্ষে ইংরেজ কাউন্টি ক্রিকেটে অংশ নেন। এরপর, ২০০৫ ও ২০০৬ সালে সমারসেট ও ক্যান্টারবারি উইজার্ডসের সাথে খেলার জন্যে চুক্তিবদ্ধ হন।
আন্তর্জাতিক ক্রিকেট
সমগ্র খেলোয়াড়ী জীবনে উনিশটি টেস্ট  ও পঁয়তাল্লিশটি একদিনের আন্তর্জাতিকে অংশগ্রহণ করেছেন।  ২৯ জানুয়ারি, ১৯৯৮ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৭ মার্চ, ২০০১ তারিখে পোর্ট অব স্পেনে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।
প্রায় দুই বছর আন্তর্জাতিক ক্রিকেট থেকে দূরে ছিলেন। দক্ষিণ আফ্রিকান ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ২০০৩ সালের ক্রিকেট বিশ্বকাপে ওয়েস্ট ইন্ডিজ দলের পক্ষে খেলার জন্যে মনোনীত হন। কিন্তু, ঐ বিশ্বকাপের তিন খেলায় অংশ নিয়ে উইকেট শূন্য অবস্থায় ছিলেন। এরপর আর তাকে ওয়েস্ট ইন্ডিজ দলে খেলতে দেখা যায়নি।
খেলার ধরন
দীর্ঘদেহী ও মাংসল গড়নের অধিকারী ছিলেন তিনি। ঘণ্টায় ৮৫ মাইলেরও অধিক গতিবেগে বোলিং করতে পারতেন। তবে, তিনি কখনো টেস্ট খেলায় বোলার হিসেবে নিজেকে প্রতিষ্ঠিত করতে পারেননি। বলে পেস আনয়ণ, কিংবা চমৎকার বোলিং উপযোগী পিচেও বলে ধারাবাহিকতা আনয়ণ করতে পারেননি। এছাড়াও, বোলিং পরিসংখ্যানে দেখা যায় যে, আন্তর্জাতিক পর্যায়ের ক্রিকেটে কোন ইনিংসেই তিনের অধিক উইকেট লাভে সক্ষমতা দেখাননি।
অবসর
ক্রিকেট খেলা থেকে অবসর গ্রহণের পর সাবেক খেলোয়াড়দের সহায়তাকল্পে ঘরোয়া পর্যায়ে ওয়েস্ট ইন্ডিজ রিটায়ার্ড প্লেয়ার্স ফাউন্ডেশনের পরিচালনা পরিষদের সদস্যরূপে কাজ করেন। এছাড়াও, ওয়েস্ট ইন্ডিজ প্লেয়ার্স অ্যাসোসিয়েশনেরও সহঃসভাপতির দায়িত্ব পালন করেন তিনি।
নিক্সন ম্যাকলিনের কাকাতো ভাই আরজেজে ম্যাকলিন প্রথম-শ্রেণীর ক্রিকেটে উইন্ডওয়ার্ডস আইল্যান্ড দলের পক্ষে অংশগ্রহণ করেছেন।
সিডনি মেট্রো
সিডনি মেট্রো অস্ট্রেলিয়ার নিউ সাউথ ওয়েলস রাজ্যের সিডনি শহরের একটি দ্রুতগামী গণপরিবহন ব্যবস্থা। সিডনি মেট্রোর তালাওয়াং থেকে চ্যাটসউড পর্যন্ত প্রসারিত বর্তমান লাইন বা রেলপথটি ২০১৯ সালের ২৬শে মে উদ্বোধন করা হয়, এটি বর্তমানে ১৩ টি স্টেশন ও ৩৬ কিমি (২২.৪ মাইল) দীর্ঘ যমজ রেল ট্র্যাক সহ একটি রেলপথ নিয়ে গঠিত। সিডনি হারবার ও সিডনি কেন্দ্রীয় ব্যবসায়িক জেলার অন্তর্গত এই লাইনটি চ্যাটসউড থেকে ব্যাঙ্কসটাউন পর্যন্ত প্রসারিত করার জন্য কাজ এগিয়ে চলেছে, যার নির্ধারিত সমাপ্তি সময় ২০২৪ সাল ধরা হয়েছে।
দুটি অতিরিক্ত লাইন বা রেলপথের ঘোষণা করা হয়েছে; লাইনগুলি হল সিডনি মেট্রো পশ্চিম সিডনি বিমানবন্দর ও সিডনি মেট্রো পশ্চিম। সিডনি মেট্রো পশ্চিম সিডনি বিমানবন্দর লাইনটি সেন্ট মেরিস থেকে পরিকল্পিত অ্যারোট্রোপলিস কোর পর্যন্ত প্রায় ২৩ কিলোমিটার দীর্ঘ পথে প্রসারিত হবে। এটি ছয়টি স্টেশন নিয়ে গঠিত এবং ২০২৬ সালে খোলার পর নতুন ওয়েস্টার্ন সিডনি ইন্টারন্যাশনাল (ন্যান্সি-বার্ড ওয়ালটন) বিমানবন্দরে পরিষেবা প্রদান করবে।
রেল ব্যবস্থাটি ট্রান্সপোর্ট ফর এনএসডব্লিউ-এর ছত্রছায়ায় সিডনি মেট্রো এজেন্সি দ্বারা নিয়ন্ত্রিত হয়। পরিষেবাসমূহ মেট্রো ট্রেন সিডনি দ্বারা পরিচালিত হয় এবং প্রতিষ্ঠিত সিডনি ট্রেন নেটওয়ার্কের সাথে সংহত।
সাংস-র্গ্যাস-র্গ্যাল-ম্ত্শান
সাংস-র্গ্যাস-র্গ্যাল-ম্ত্শান (?- ১৪৫৭) তিব্বতের ফাগ-মো-গ্রু-পা রাজবংশের একজন গুরুত্বপূর্ণ রাজপুরুষ ছিলেন এবং এই রাজবংশের পতনের জন্য অন্যতম দায়ী হিসেবে বিবেচিত হন।
পরিবার
সাংস-র্গ্যাস-র্গ্যাল-ম্ত্শান ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা ছিলেন। তিনি রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়।
গৃহযুদ্ধে ভূমিকা
গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, রিং-স্পুংস-পা পরিবারের প্রধান নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন। কিন্তু দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধানের মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় তাকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে।
চীনা বিবৃতি
তিব্বতী বর্ণনানুসারে, ১৪৫৭ খ্রিষ্টাব্দে সাংস-র্গ্যাস-র্গ্যাল-ম্ত্শানের মৃত্যু হয়। কিন্তু মিংশি গ্রন্থে সাংস-র্গ্যাস-র্গ্যাল-ম্ত্শানের গৃহযুদ্ধ পরবর্তী জীবন সম্বন্ধে ভিন্ন ঘটনার উল্লেখ রয়েছে। এই গ্রন্থানুসারে, গ্রাগ্স-পা-'ব্যুং-গ্নাসের মৃত্যুর পর তার পিতা সাঙ্গেরজিয়ে জিয়ানজান বা চাংবু (সাংস-র্গ্যাস-র্গ্যাল-ম্ত্শান) ১৪৬৯ খ্রিষ্টাব্দ পর্যন্ত রাজত্ব করেন। তার মৃত্যুর পর মিং সম্রাটের আদেশে সাঙ্গেরজিয়ে জিয়ানজান বা চাংবুর পুত্র গোংগে লিয়েসিবা ঝোংনাই লিংঝান বের চাংবু (কুন-দ্গা'-লেগ্স-পা) সিংহাসনে আরোহণ করেন।
মালিখালী ইউনিয়ন
আয়তন
মালিখালী ইউনিয়নের আয়তন ৭,৩৯৬ একর।
প্রশাসনিক কাঠামো
মালিখালী ইউনিয়ন নাজিরপুর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নাজিরপুর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী মালিখালী ইউনিয়নের মোট জনসংখ্যা ২১,৯৫০ জন। এর মধ্যে পুরুষ ১০,৯৩৪ জন এবং মহিলা ১১,০১৬ জন। মোট পরিবার ৪,৯০৪টি।
শিক্ষা
২০১১ সালের আদমশুমারি অনুযায়ী মালিখালী ইউনিয়নের সাক্ষরতার হার ৬০.৬%।
প্রাবল্য (পদার্থবিজ্ঞান)
পদার্থবিজ্ঞানে, বিকিরিত শক্তির প্রাবল্য বলতে প্রতি একক ক্ষেত্রফলে স্থানান্তরিত শক্তির পরিমাণ বোঝায়, যেখানে ক্ষেত্রফল পরিমাপ করা হয় শক্তি স্থানান্তরের দিকের সাথে লম্বভাবে অবস্থিত সমতল বরাবর। এস.আই পদ্ধতিতে এর একক ওয়াট প্রতি বর্গমিটার (W/m^2)। বিভিন্ন তরঙ্গ, যেমন- শাব্দিক তরঙ্গ (শব্দ) অথবা তাড়িতচৌম্বক তরঙ্গ (আলো, বেতার তরঙ্গ), এর ক্ষেত্রে এটি বহুল ব্যবহৃত একটি পরিভাষা; যেখানে প্রাবল্য বলতে কোন তরঙ্গের একক পর্যায়কাল সময়ে গড় স্থানান্তরিত শক্তিকে নির্দেশ করে। শক্তির স্থানান্তর ঘটে এমন অন্যান্য ক্ষেত্রেও প্রাবল্য শব্দটি প্রয়োগ করা যায়। উদাহরণস্বরূপ, বাগানে পানি ছিটানোর যন্ত্র থেকে নির্গত পানির ফোঁটা কর্তৃক পরিবাহিত গতিশক্তির প্রাবল্য নির্ণয় করার কথা উল্লেখ করা যায়।
কথ্যভাষায় কখনো কখনো ব্যবহৃত হয়ে থাকলেও, এখানে ব্যবহৃত "প্রাবল্য" (intensity) শব্দটি "শক্তি" (strength), "বিস্তার" (amplitude), "মাত্রা" (magnitude), কিংবা "স্তর" (level) - শব্দগুলোর সমার্থক হিসেবে ব্যবহৃত হয়নি।
ত্রিমাত্রিক স্থানের কোন বিন্দুতে শক্তি ঘনত্ব (energy density; একক আয়তনের শক্তি) এবং শক্তি স্থানান্তরের গতিবেগ এর গুণফল বের করে ঐ বিন্দুর প্রাবল্য নির্ণয় করা যায়। শক্তিকে ক্ষেত্রফল দিয়ে ভাগ করে প্রাপ্ত এককই এদের লব্ধি ভেক্টরের একক (অর্থাৎ, পৃষ্ঠ শক্তি ঘনত্ব)।
গাণিতিক বর্ণনা
কোন বিন্দু উৎস থেকে যদি শক্তি চারিদিকে বিকিরিত হয় (যার ফলে গোলকাকার তরঙ্গ তৈরি হয়), এবং কোন শক্তিই যদি মাধ্যম কর্তৃক শোষিত বা বিক্ষিপ্ত (scattered) না হয়, তাহলে প্রাবল্য ঐ বিন্দু থেকে দূরত্বের বর্গের সমানুপাতে হ্রাস পেতে থাকে। এটি বিপরীত-বর্গীয় সূত্রের (inverse-square law) একটি দৃষ্টান্ত।
নিট নির্গত শক্তি ধ্রুব থাকলে, শক্তির নিত্যতা সূত্র প্রয়োগ করে পাওয়া যায়: ""যেখানে,
P = নিট বিকিরিত শক্তি,
\mathbf I = প্রাবল্য, অবস্থানের ফাংশন হিসেবে,
= উৎসকে পরিবেষ্টনকারী ক্ষুদ্রাতিক্ষুদ্র আবদ্ধ পৃষ্ঠের ক্ষেত্রফল
সুষম প্রাবল্য \mathbf I বিশিষ্ট কোন পৃষ্ঠ, যেমন- কোন গোলকাকার পৃষ্ঠ যার কেন্দ্রে বিন্দু উৎসটি অবস্থিত, এর সাপেক্ষে সমাকলন করলে সমীকরণটি দাঁড়ায়: ""যেখানে,
r = গোলকের ব্যাসার্ধ,
গোলকের পৃষ্ঠতলের ক্ষেত্রফল
ব্লিংক (ব্রাউজার ইঞ্জিন)
ব্লিংক (Blink) হলো একটি ব্রাউজার ইঞ্জিন। ক্রোমিয়াম প্রকল্পের একটি অংশ হিসেবে এর উন্নয়ন করা হয়, যেখানে গুগল, অপেরা সফটওয়্যার এএসএ, অ্যাডোবে সিস্টেম, ইন্টেল, স্যামসাংসহ অন্যান্যদের অবদান রয়েছে। এপ্রিল ২০১৩ সালে প্রথম এর ঘোষণা দেওয়া হয়।
প্রাবল্য (পদার্থবিজ্ঞান)
গাণিতিক বর্ণনা
\mathbf I এর জন্য সমাধান করে পাওয়া যায়,""মাধ্যম যদি সিক্ত বা স্যাঁতসেঁতে হয়, তাহলে প্রাবল্য এই সমীকরণ থেকে প্রাপ্ত মানের চেয়েও দ্রুততর হারে হ্রাস পায়।
শক্তি সঞ্চারণে সক্ষম এমন যেকোন কিছুর সাথে প্রাবল্য সম্পর্কিত থাকতে পারে। কোন একবর্ণী সঞ্চারণশীল তাড়িতচৌম্বক তরঙ্গ, যেমন একটি সমতল তরঙ্গ অথবা একটি গাউসীয় রশ্মি 'র জন্য, E যদি তড়িৎক্ষেত্রের জটিল বিস্তার হয়, তাহলে কোন অচৌম্বক পদার্থের মধ্য দিয়ে অগ্রসরমান ঐ তরঙ্গটির, সময়ের সাথে গড়কৃত শক্তি ঘনত্ব (time-averaged energy density) হবে,""এবং ওপরের সমীকরণটিকে তরঙ্গ বেগ, দ্বারা গুণ করে স্থানিক প্রাবল্য (local intensity) পাওয়া যায়:""যেখানে,
ব্লিংক (ব্রাউজার ইঞ্জিন)
ইঞ্জিন
ব্লিংক ওয়েবকিটের ওয়েবকোর উপাদানের একটি ফোর্ক, যেটি মূলত কেডিইর কেজেএস লাইব্রেরি ও কেএইচটিএমএলের ফোর্ক। ২৮তম সংস্করণ থেকে এটি গুগল ক্রোম, অপেরা (১৫+), ভিভালদি, অ্যামাজন সিল্ক এবং ক্রোমিয়াম ভিত্তিক ব্রাউজার ও ফ্রেমওয়ার্কে ব্যবহৃত হচ্ছে।
প্রাবল্য (পদার্থবিজ্ঞান)
গাণিতিক বর্ণনা
n = প্রতিসরণাঙ্ক,
ব্লিংক (ব্রাউজার ইঞ্জিন)
ইঞ্জিন
ওয়েবকোরের অধিকাংশ কোডই এমন বৈশিষ্ট্যের জন্যে ব্যবহৃত হয়, যা ক্রোম ভিন্নভাবে প্রয়োগ করে (যেমন স্যান্ডবক্সিং এবং বহু প্রসেস মডেল)। এ অংশসমূহ ব্লিংক ফোর্কের জন্যে পরিবর্তন করা হয়েছে, যদিও তা একে কিছুটা ভারী বানিয়েছে তবে ভবিষ্যতে নতুন বৈশিষ্ট্য যোগের জন্যে নমনীয়ও বানিয়েছে।
ব্লিংকের নামকরণ নন-স্ট্যান্ডার্ড প্রেজেন্টেশনাল ব্লিংক এইচটিএমএল ট্যাগ থেকে হয়েছে।
প্রাবল্য (পদার্থবিজ্ঞান)
গাণিতিক বর্ণনা
শূন্য মাধ্যমে প্রবেশ্যতা (vacuum permittivity)
একবর্ণী নয় এমন তরঙ্গের ক্ষেত্রে, তরঙ্গের ভিন্ন ভিন্ন বর্ণালীভুক্ত উপাংশগুলোকে সাধারণভাবে যোগ করলেই প্রাবল্য পাওয়া যায়। এটা অবশ্য যথেচ্ছ কোন তাড়িতচৌম্বক ক্ষেত্রের বেলায় খাটে না। যেমন- কোন বিলীয়মান তরঙ্গ (evanescent wave) কোন শক্তি স্থানান্তর না করলেও এর সসীম তাড়িতিক বিস্তার থাকতে পারে। সেক্ষেত্রে প্রাবল্যকে পোয়েন্টিং ভেক্টর (Poynting vector) এর মান দ্বারা সংজ্ঞায়িত করা উচিৎ।
"প্রাবল্য" এর বিকল্প সংজ্ঞা
আলোকমিতি এবং রেডিওমিতিতে, প্রাবল্য এর ভিন্ন অর্থ রয়েছে: প্রতি একক ঘনকোণে দীপন বা বিকীর্ণ শক্তি। আলোকবিজ্ঞানে এটি বিভ্রান্তি সৃষ্টি করতে পারে, যেখানে প্রাবল্য বলতে বিকীর্ণ প্রাবল্য (radiant intensity), দীপন প্রাবল্য (luminous intensity), বা দেদীপ্যমানতা (irradiance), যে কোনটাই বোঝাতে পারে; সেটা নির্ভর করে ব্যবহারকারীর শাস্ত্রীয় প্রয়োগের ওপর। কখনো কখনো প্রতিভাস (Radiance) কেও প্রাবল্য হিসেবে অভিহিত করা হয়ে থাকে, বিশেষ করে জ্যোতির্বিদ ও জ্যোতিঃপদার্থবিদগণ কর্তৃক, এবং তাপ সঞ্চালন শাস্ত্রে।
জমিন উথকুলি
জমিন উথকুলি (Zamin Uthukuli) ভারতের তামিল নাড়ু রাজ্যের কৈম্বাটোর জেলার একটি পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে জমিন উথকুলি এর জনসংখ্যা হল ১৪,৮৭১ জন। এর মধ্যে পুরুষ ৫০% এবং নারী ৫০%।
জমিন উথকুলি শহরের সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে জমিন উথকুলি এর সাক্ষরতার হার বেশি।
জমিন উথকুলি এর জনসংখ্যার ১১% হল ৬ বছর বা তার কম বয়সী।
থুম্বা নিরক্ষীয় রকেট উৎক্ষেপণ কেন্দ্র
থুম্বা নিরক্ষীয় রকেট উৎক্ষেপণ কেন্দ্র (টিইআরএলএস) হল ১৯৬৩ সালের ২১শে নভেম্বর প্রতিষ্ঠিত একটি ভারতীয় মহাকাশ বন্দর। এটি তিরুবনন্তপুরমের থুম্বায় অবস্থিত এবং ইন্ডিয়ান স্পেস রিসার্চ অর্গানাইজেশন (ইসরো) দ্বারা পরিচালিত হয়, যা ভারতের মূল ভূখণ্ড দক্ষিণ প্রান্তের নিকটবর্তী পৃথিবীর চৌম্বকীয় বিষুবরেখার খুব কাছে অবস্থিত। বর্তমানে এটি ইসরো কর্তৃক সাউন্ডিং রকেট উৎক্ষেপণের জন্য ব্যবহার করা হয়।
প্রথম রকেটসমূহের যন্ত্রাংশ সাবেক সেন্ট লুইস উচ্চ বিদ্যালয়ে সংযুক্ত করা হয়, যেখানে এখন একটি মহাকাশ যাদুঘর রয়েছে। স্থানীয় বিশপ রেভ পিটার বার্নার্ড পেরিরা, ত্রিভান্দ্রমের বিশপ ভিনসেন্ট ভিক্টর ডেরিয়ার (বেলজিয়ান) ও জেলা কালেক্টর মাধবন নায়ার উপকূলীয় সম্প্রদায়ের কাছ থেকে ৬০০ একর জমি অর্জনের ক্ষেত্রে গুরুত্বপূর্ণ ভূমিকা পালন করেন। বিশপ রেভ পেরিয়ারা এপিজে জে আবদুল কালামের বৈজ্ঞানিক সাধনার জন্য স্থানীয় গির্জায় প্রার্থনা হল ও বিশপের ঘর সমর্পিত করেন। তারপর পররাষ্ট্র প্রতিমন্ত্রী, লক্ষ্মী এন মেনন দিল্লিতে প্রকল্পের আগে আমলাতান্ত্রিক বাধাগুলি মসৃণ করতে অনেক সাহায্য করেন। এইচ.জি.এস. মূর্তিকে থুম্বা নিরক্ষীয় রকেট উৎক্ষেপণ কেন্দ্রের প্রথম পরিচালক হিসেবে নিযুক্ত করা হয়।
উৎক্ষেপণের জন্য সাউন্ডিং রকেট ব্যবস্থাসমূহ নাসার থেকে ধার করা হয় এবং সিএনইএস দ্বারা প্লেলোড সরবরাহ করা হয়। পরের দিন ঘটে যাওয়া জন এফ কেনেডির হত্যাকাণ্ডের কারণে ঘটনাটি বিশ্বব্যাপী মিডিয়ার দৃষ্টি আকর্ষণ করতে পারেনি।
হুয়াইদা গ্যালি
হুয়াইদা গ্যালি (শুধু হুয়াইদা বা হুইদা নামেই অধিক পরিচিত এবং মাঝে মঝে হুইদাউ বা হুইদু নামেও লেখা হয়ে থাকে) মূলত ছিল আটলান্টিক দাস বাণিজ্যের জন্য তৈরি একটি জাহাজ। এটি তার দ্বিতীয় সমুদ্রযাত্রা করে ফেরার পথে ফেব্রুয়ারি ১৭১৭ সালে জলদস্যু ক্যাপ্টেন ব্ল্যাক স্যাম বেল্লামি কর্তৃক আটক হয়েছিল ও পরবর্তীকালে ব্ল্যাক স্যাম জাহাজটিকে তার জলদস্যুতার পতাকা বহনকারী জাহাজে পরিনত করেছিল। এ সময়টা ছিল মূলত জলদস্যুতার স্বর্ণযুগ। এর দুই মাস পর ২৬শে এপ্রিল ১৭১৭ সালে জাহাজটি শক্তিশালী সমুদ্র ঝড়ের কবলে পতিত হয়েছিল এবং এতে বেল্লামিসহ এর ১৪৪ জন ক্রু মৃত্যুবরণ করে। মাত্র দুইজন ক্রু ঝড়ের কবল থেকে জীবিত উদ্ধার পেয়েছিল। ডুবে যাওয়ার সময় জাহাজটিতে ৪.১ টন পরিমাণ স্বর্ণ ও রৌপ্য ছিল যা ২৬০ বছর পর ১৯৮৪ সালে উদ্ধার করা হয়। উদ্ধারের সময় জাহাজটি মাত্র ১৪ ফুট (৪.৩ মিটার) পানির নিচে ও ৫ ফুট (১.৫ মিটার) বালির নিচে নিমজ্জিত ছিল। নিশ্চিত কোন জলদস্যু জাহাজ এর ধনরত্নসহ উদ্ধারের ঘটনা ইতিহাসে এটিই প্রথম।
দাস বাণিজ্যে ব্যবহার
১৭১৫ সালে একজন বণিক ইংল্যান্ডের লন্ডনে প্রথম হুয়াইদা সমুদ্রে অবমুক্ত করেন। তখন এর দৈর্ঘ্য ছিল ৩১ মিটার (১০২ ফুট) এবং এর ওজন ছিল ৩০০ টন বার্থেন। হুয়াইদা গ্যালি সর্বোচ্চ ১৩ নট (২৪ কি.মি/ঘণ্টা; ১৫ এমপিএইচ) গতিতে যাত্রা করতে পারত। জাহাজটি আটলান্টিক দাস বাণিজ্যের কাজে ব্যবহৃত হত এবং এতে দাস ও মালামাল বহনের জন্য ভারী অস্ত্রশস্ত্রে সজ্জিত করা হয়েছিল। মালামালের বিনিময়ে দাস ক্রয়ের জন্য ১৭১৬ সালে এটি ইংল্যান্ড থেকে মালামাল নিয়ে পশ্চিম আফ্রিকায় যাত্রা করেছিল। হুয়াইদা পশ্চিম আফ্রিকা থেকে বিভিন্ন ধরনের মূল্যবান ধনরত্ন সংগ্রহ করে আফ্রিকা ত্যাগ করে ক্যারেবীয় অঞ্চলে পৌঁছে ৩১২ জন দাস ক্রয় করে ইংল্যান্ডে ফেরার জন্য যাত্রা করেছিল। সেসময় জাহাজটিতে মূল্যবান ধনরত্নের পাশাপাশি ভারি অস্ত্রশস্ত্র ছিল। জাহাজটিতে ছয় পাউন্ডের ১৮টি কামান ছিল এবং যুদ্ধের সময় এই সংখ্যা ২৮-এ উন্নীত হত। হুয়াইদা ছিল তখনকার সময়ে সবচেয়ে আধুনিক অস্ত্রে সজ্জিত জাহাজ।
জলদস্যু জাহাজ হিসেবে ব্যবহার
১৭১৭ সালের ফেব্রুয়ারির শেষের দিকে ক্যাপ্টেন লাউরেন্স যুবরাজের নেতৃত্তে হুয়াইদা কিউবা ও হিসপানিওলার মধ্যবর্তী অঞ্চল দিয়ে যাত্রা করেছিল এবং এসময় জলদস্যু ব্ল্যাক স্যাম বেল্লামি ২৬টি বন্দুকের সমন্বয়ে গ্যালি সুলতানা ও ম্যারি অ্যানা নামে ১০টি বন্দুকের সমন্বয়ে একটি ছোট জাহাজ নিয়ে হুয়াইদার পিছু নিয়েছিল। তিনদিন পর ক্যাপ্টেন যুবরাজ শুধুমাত্র কিছু এলোমেলো গোলা নিক্ষেপ করে বাহামাসের কাছে হুয়াইদাসহ আত্মসমর্পণ করেন। বেল্লামি হুয়াইদাকে তার জলদসুত্যার কাজে ব্যবহারের জন্য নিয়ে নেয় এবং কোন প্রকার ঝামেলা ব্যতীত ক্যাপ্টেন যুবরাজ আত্মসমর্পণ করায় বেল্লামি তাকে সুলতানা এবং £২০ ইউরো মূল্যের কিছু স্বর্ণ ও রৌপ্য মুদ্রা দিয়ে মুক্ত করে দেয়। হুয়াইদার অধিকাংশ ক্রুরাই পরবর্তীকালে বেল্লামির দলে যোগ দেয়।
এরপর নতুন ক্যাপ্টেনের নেতৃত্তে হুয়াইদাকে নতুন করে সজ্জিত করা হয়। জাহাজ পূণঃগঠনের কাজ শেষ হওয়ার পর বেল্লামি ও তার ক্রুরা আমেরিকান কলোনির দিকে যাত্রা শুরু করেন। পথিমধ্যে তার আরো অনেক জাহাজ লুট করে ও হুয়াইদার কামানের সংখ্যা বৃদ্ধি করে। মনে করা হয় সম্ভবত আরো ৩০টি অতিরিক্ত কামান তারা জাহাজের ডেকে স্থাপন করেছিল। আগস্ট ২০০৯ সালে সমুদ্র এক্সপ্লোরার ব্যারি ক্লিফোর্ড হুয়াইদায় ব্যবহৃত ৮০০ ও ১,৫০০ পাউন্ডের দুটি কামান উদ্ধার করেন।
২৬শে এপ্রিল ১৭১৭ সালে ম্যাসাচুসেটের ক্যাথামের কাছে হুয়াইদা গ্যালি খারাপ আবহাওয়ার কবলে পরে ও শক্তিশালী সমুদ্র ঝড়ে পতিত হয়ে ডুবে যায়। কেউ কেউ বলেন, বেল্লামি তার প্রিয়তমার সাথে দেখা করার জন্য বর্তমান প্রভিন্সটাউন হার্বারের উদ্দেশ্যে যাত্রা করেছিলেন, আবার কেউ কেউ মনে করে থাকেন, দিকভ্রষ্ট হয়েই হুয়াইদা ভুল পথে পরিচালিত হয়েছিল ও ঝড়ের কবলে পতিত হয়েছিল।
শ্যামানন্দ সেন
শ্যামানন্দ সেন (১৯০১ - ২৫শে জুন ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ময়মনসিংহের বিপ্লবী সংস্থা সাধনা সমিতির বিশিষ্ট কর্মী ছিলেন। তিনি দীর্ঘ ২০ বছর ব্রিটিশ রাজের কারাদণ্ড এবং নানা নির্যাতন ভোগ করেন।
জন্ম
শ্যামানন্দ সেনের জন্ম মুন্সীগঞ্জ জেলার বজ্রযোগিনী গ্রামে। তার পিতার নাম নৃপেন্দ্রনাথ সেন।
বিপ্লবী কর্মকাণ্ড
মাত্র ১২ বছর বয়সে বিপ্লবী যুগান্তর দলে যোগ দেন এবং ময়মনসিংহের প্রথম সারির নেতাদের ঘনিষ্ঠতায় আসেন। বাঘা যতীনের নেতৃত্বে পরিচালিত বালেশ্বর যুদ্ধ সংঘটনের পর নেতারা আত্মগোপন করলে তাদের মধ্যে যোগাযোগ রক্ষার দায়িত্বভার সেই কিশোর বয়সেই তিনি বিশ্বস্ততার সংগে পালন করেন। ১৯১৭ সালে ভারত-রক্ষা আইনে গ্রেপ্তার হয়ে দুবছর পর ছাড়া পান। ময়মনসিংহে কংগ্রেস-সংগঠন তথা বৈপ্লবিক কর্মকেন্দ্র সংগঠনে সুরেন্দ্রমোহন ঘোষের ঘনিষ্ঠতম কর্মী হিসেবে কাজ করেছেন। ১৯২৪-২৭, ১৯৩১-৩৮, ১৯৪১-৪৬ সাল পর্যন্ত কারারুদ্ধ ছিলেন। যুগান্তর দলের সংগঠক এবং বিভিন্ন পর্যায়ের কংগ্রেসি আন্দোলনে, স্বরাজ পার্টির গঠনে, চৌকিদারি ট্যাক্স আন্দোলনে, তারকেশ্বর সত্যাগ্রহে সক্রিয় অংশগ্রহণ করেছেন।
ডন টেলর
ডোনাল্ড ডগল্ড টেলর (Don Taylor; জন্ম: ২ মার্চ, ১৯২৩ - মৃত্যু: ৫ ডিসেম্বর, ১৯৮০) অকল্যান্ড এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫৬ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড এবং ইংরেজ কাউন্টি ক্রিকেটে ওয়ারউইকশায়ার দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ‘ব্লোক’ ডাকনামে পরিচিত ডন টেলর।
প্রথম-শ্রেণীর ক্রিকেট
১৯৪৬-৪৭ মৌসুম থেকে ১৯৬০-৬১ মৌসুম পর্যন্ত ডন টেলরের প্রথম-শ্রেণীর খেলোয়াড়ী জীবন চলমান ছিল। নিয়মিতভাবে ‘ব্লোক শব্দ’ ব্যবহারের কারণে তিনি ‘ব্লোক’ ডাকনামে পরিচিতি পান। মাঝারিসারির ব্যাটসম্যান ছিলেন ডন টেলর। ১৯৪৬-৪৭ মৌসুমে প্রথম-শ্রেণীর ক্রিকেটে অভিষেক পর্ব সম্পন্ন হয় তার। ৫১.২৫ গড়ে ২০৫ রান তুলেন। ঐ মৌসুমে অকল্যান্ডকে প্লাঙ্কেট শীল্ডের শিরোপা বিজয়ে যথেষ্ট ভূমিকা রাখেন। ঐ মৌসুমের শেষ খেলায় ক্যান্টারবারির বিপক্ষে ২৩৬ রানের জয়ের লক্ষ্যমাত্রায় নামে অকল্যান্ড দল। দলের সংগ্রহ ৭৬/৪ থাকাকালীন তিনি উইকেটে নামেন। বার্ট সাটক্লিফের সাথে নিরবচ্ছিন্নভাবে ১৬১ রান তুলেন। নিজে করেন অপরাজিত ৯৮ রান।
বাদশাহ ফাহাদ আন্তর্জাতিক স্টেডিয়াম
বাদশাহ ফাহাদ আন্তর্জাতিক স্টেডিয়াম (استاد الملك فهد الدولي) (Arabic: درة الملاعب ) সৌদি আরবের প্রধান ও বৃহত্তম স্টেডিয়াম। সৌদি আরবের স্টেডিয়াম সমূহের মধ্যে মুক্তা হিসেবে পরিচিত। মূলত এখানে এখন ফুটবল খেলা অনুষ্ঠিত হয়। তবে এখানে এথলেটিক খেলার সুযোগ সুবিধাও আছে।
ডন টেলর
প্রথম-শ্রেণীর ক্রিকেট
১৯৪৬-৪৭ মৌসুম থেকে ১৯৪৮-৪৯ মৌসুম পর্যন্ত অকল্যান্ডের পক্ষে খেলেন। ১৯৪৮-৪৯ মৌসুমে অকল্যান্ডের সদস্যরূপে ক্যান্টারবারির বিপক্ষে খেলেন। এ পর্যায়ে উদ্বোধনী জুটিতে বার্ট সাটক্লিফের সাথে মাঠে নামেন। উভয় ইনিংসেই তারা দুই শতাধিক রান তুলেন। খেলায় তারা ২২০ ও ২৮৬ রান করে উভয় ইনিংসের উদ্বোধনী জুটিতে দুই শতরান সংগ্রহ করে নতুন বিশ্বরেকর্ড স্থাপন করেন। প্রথম ইনিংসে ৯৯ রান করেন। খেলার দ্বিতীয় ইনিংসে তিনি ১৪৩ রান তুলেন। এটিই তার প্রথম-শ্রেণীর খেলোয়াড়ী জীবনের একমাত্র শতরানের ইনিংস ছিল। তার সহযোদ্ধা বার্ট সাটক্লিফের সংগ্রহ ছিল ১৪১ ও ১৩৫ রান। ১৯৪৯ সালে নিউজিল্যান্ড ক্রিকেট অ্যালমেনাক কর্তৃক বর্ষসেরা খেলোয়াড় হিসেবে মনোনীত হন। ১৯৫৫-৫৬ মৌসুমে প্লাঙ্কেট শীল্ডের খেলায় ৩৬.২৮ গড়ে ২৫৪ রান তুলেন।
বাদশাহ ফাহাদ আন্তর্জাতিক স্টেডিয়াম
নামকরণ
সৌদি বাদশাহ ফাহাদ বিন আবদুল আজিজ এর সম্মানার্থে এই স্টেডিয়ামটির নামকরণ করা হয়।
প্রাথমিক কথা
বাদশা ফাহাদ আন্তর্জাতিক স্টেডিয়ামটি ১৯৮৭ সালে প্রতিষ্ঠিত হয়। এর দর্শকধারন ক্ষমতা ৬৮,৭৫২ জন।   স্টেডিয়ামটি দৈর্ঘে ১১৬ গজ এবং প্রস্থে ৭৪ গজ। এই স্টেডিয়ামের ছাদ পৃথিবীর দীর্ঘতম ছাদগুলোর মধ্যে একটি। ১৯৮৯ সালের ফিফা যুব বিশ্বকাপের ফাইনাল ম্যাচসহ বেশ কয়েকটি খেলার ভেণ্যু হিসেবে ব্যবহৃত হয়েছিলো এটি।
ডন টেলর
ওয়ারউইকশায়ার
১৯৫০ থেকে ১৯৫৩ সাল পর্যন্ত পেশাদারী পর্যায়ে ইংরেজ কাউন্টি ক্রিকেটে ওয়ারউইকশায়ারের পক্ষে খেলতে থাকেন। তিন মৌসুম ওয়ারউইকশায়ারের পক্ষে খেললেও তেমন বর্ণাঢ্যময় ছিল না। বিদেশী খেলোয়াড়দের অনেকের ন্যায় তিনিও কাউন্টি ক্রিকেটে প্রয়োজনমাফিক নিজেকে মেলে ধরতে পারেননি। ওয়ারউইকশায়ারের কোচের দৃষ্টিতে তিনি পুনরায় আগমন ঘটা ‘টাইগার স্মিথ’ ছিলেন। মাঠে শৃঙ্খলাভঙ্গের কারণে অভিযুক্ত হয়েছিলেন।
বাদশাহ ফাহাদ আন্তর্জাতিক স্টেডিয়াম
প্রাথমিক কথা
কিং ফাহাদ আন্তর্জাতিক স্টেডিয়াম কে FIFA 13, FIFA 14, FIFA 15 , FIFA 16 এবং  FIFA 17 এর মত ভিডিও গেমে যুক্ত  করা আছে। স্টেডিয়ামটি বানাতে মোট খরচ হয়েছিলো ৫১০ মিলিয়ন মার্কিন ডলার।
ডন টেলর
ওয়ারউইকশায়ার
সেখান থেকে নিউজিল্যান্ডে ফিরে ১৯৫৩-৫৪ মৌসুম থেকে ১৯৬০-৬১ মৌসুম পর্যন্ত অকল্যান্ডের প্রতিনিধিত্ব করেন।
বাদশাহ ফাহাদ আন্তর্জাতিক স্টেডিয়াম
অবকাঠামো
স্টেডিয়ামের ছাদ ৪৭,০০০ বর্গফুট এলাকা ধারণ করে আছে। ২৪৭ মিটার ব্যাসের ২৪ টি স্তম্ভ বৃত্তাকারে স্থাপন করে এর ভারবহন করা হয়। বিশাল ছাতা স্টেডিয়ামের বসার জায়গায় সূর্যের আলো পড়তে দেয় না। এখানে সর্বপ্রথম মাজেদ আব্দুল্লাহ গোল করেন। এখানে একটি রাজকীয় ব্যালকনী বানানো হয়েছিলো যেখানে দাঁড়িয়ে বাদশাহ ফাহাদ খেলা দেখতেন। এই মনোরম স্টেডিয়ামের স্থপতি হলেন মাইকেল কে সি চিয়াহ।
ডন টেলর
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ডন টেলর। ২১ মার্চ, ১৯৪৭ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৯ মার্চ, ১৯৫৬ তারিখে অকল্যান্ডে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
বাদশাহ ফাহাদ আন্তর্জাতিক স্টেডিয়াম
ফিফা কনফেডারেশন্স কাপ
১৯৯২, ১৯৯৫ এর কিং ফাহাদ কাপ (যা পরবর্তীতে ফিফা কনফেডারেশন কাপ নামাঙ্কিত হয় ) ও ১৯৯৭ এর কনফেডারেশন কাপ এই মাঠে অনুষ্ঠিত হয়।
ডন টেলর
আন্তর্জাতিক ক্রিকেট
১৯৪৬-৪৭ মৌসুমের শেষদিকে ইংল্যান্ডের বিপক্ষে নিজস্ব প্রথম টেস্ট খেলেন। পাঁচ নম্বরে ব্যাটিংয়ে নেমে ১২ রান তুলেছিলেন। ক্রাইস্টচার্চ টেস্টে অ্যালেক বেডসার তাকে এলবিডব্লিউতে বিদেয় করেছিলেন।
৫ ডিসেম্বর, ১৯৮০ তারিখে ৫৭ বছর বয়সে এপসম এলাকায় ডন টেলরের দেহাবসান ঘটে।
লস্ট ইন ট্রান্সলেশন (চলচ্চিত্র)
লস্ট ইন ট্রান্সলেশন ২০০৩ সালে মুক্তিপ্রাপ্ত একটি আমেরিকান প্রণয়ধর্মী হাস্যরসাত্মক চলচ্চিত্র। সোফিয়া কোপলা ছবিটির পরিচালক ও চিত্রনাট্যকার। বিল মারি এ ছবিতে বব হ্যারিস চরিত্রে অভিনয় করেন। হ্যারিস একজন ক্ষয়িষ্ণু আমেরিকান তারকা, যে তার জীবনের মধ্যগগনে এসে টোকিও শহরে সান্তোরে হুইস্কির প্রচারণা চালাতে গিয়ে সংকটের সম্মুখীন হয়। এসময় শার্লট নামের এক আমেরিকান তরুণীর সাথে তার দেখা হয়। শার্লট একজন তরুণী, যে সম্প্রতি আমেরিকার একটি কলেজ থেকে স্নাতক হয়েছে। স্কারলেট জোহানসন এ ছবিতে শার্লট চরিত্রে অভিনয় করেন। জোভান্নি রিবিসি ও অ্যানা ফ্যারিস-ও এ ছবিতে অভিনয় করেছেন। জাপানের সাংস্কৃতিক অবক্ষয়ের প্রেক্ষাপটে বিচ্ছিন্নতা ও সংযোগহীনতার বিষয়টিই এখানে ফুটে ওঠেছে। চলচ্চিত্র সমালোচক ও পণ্ডিতরা বলেন, মূলধারার বর্ণনা ও প্রেমের সাধারণ বর্ণনার বাইরে গিয়ে এটি ব্যতিক্রমী ধারা তৈরিতে সক্ষম হয়েছে।
কোপোলা টোকিও শহরে বসবাস করতে গিয়ে শহরটিকে ভালোবেসে ফেলেন। তখনই তিনি এর চিত্রনাট্য রচনা করার সিদ্ধান্ত নেন। পার্ক হায়াট টোকিওতে বসবাসরত দুইজন পুরুষ ও নারী প্রণয়ের বিষাদ অনুভব করছে- এ ধারণা মাথায় রেখেই কোপোলা ছবিটির চিত্রনাট্য লেখেন। তিনি ১৯৯৯ সালে তার প্রথম ছবি দ্য ভার্জিন সুইসাইডস এর প্রচারণা চালাতে গিয়ে এখানে অবস্থান করেন। কোপোলা চেয়েছিলেন, বিল মারেই ছবির পুরুষ চরিত্রে অভিনয় করুন। বিল মারেকে এক বছর ধরে কোপোলা ক্রমশ পত্র লিখেন ও টেলিফোনে বার্তা পাঠান। ছবির চার মিলিয়ন ডলার বাজেটের এক মিলিয়ন ডলার তিনি মারের আসার পূর্বেই খরচ করে ফেলেন। অবশেষে মারে টোকিওতে এসে পৌঁছালে কোপোলা চিন্তামুক্ত হন।
২০০৩ সালের ২৯ আগস্ট তেলুরিদে চলচ্চিত্র উৎসবে এটি প্রথম দেখানো হয়। সমালোচকরা মারে ও জোহানসনের অভিনয়ের প্রশংসা করেন। সোফিয়া কোপোলার চিত্রনাট্য ও পরিচালনাকেও তারা ইতিবাচকভাবে মূল্যায়ন করেন। তবে জাপানকে এ ছবিতে যেভাবে উপস্থাপন করা হয়েছে, সেটি কেউ কেউ ভালো চোখে দেখেননি। ৭৬-তম অস্কার পুরস্কার অনুষ্ঠানে কোপোলা সেরা চিত্রনাট্যকার ক্যাটাগরিতে অস্কার লাভ করেন। ছবিটি সেরা পরিচালক (কোপোলা) ও সেরা অভিনেতা (মারে) বিভাগেও মনোনীত হয়। এছাড়াও ছবিটি তিনটি গোল্ডেন গ্লোব ও তিনটি ব্রিটিশ একাডেমি চলচ্চিত্র পুরস্কার লাভ করে।
সম্ভাজি ভিদে
সম্ভাজি ভিদে মহারাষ্ট্রের হিন্দুত্ববাদী কর্মী। তিনি মহারাষ্ট্রের সাংলি জেলার অধিবাসী। তিনি সাবিত্রী বাঈফুলে পুনে বিশ্ববিদ্যালয় থেকে পদার্থ বিদ‍্যায় এম.এসসি ডিগ্রী (স্বর্ণ পদকপ্রাপ্ত) লাভ করেন এবং লেকচারার হিসেবে একটি নির্দিষ্ট সময়ের জন্য কাজ করেন পুনের  ফার্গুসন কলেজে  । ১৯৮০ এর দশকের শেষদিকে তিনি নিজের সংস্থা শিবপ্রতিষ্ঠান হিন্দুস্তান গঠন করেন এবং তিনি তাঁর কাজ ছেড়ে দেন, হিন্দু-জাতীয়তাবাদী রাষ্ট্রীয় স্বয়ংসেবক সংঘের পূর্ণকালীন কর্মী হওয়ার জন্য । সংগঠনটি শিবাজী এবং তাঁর পুত্র সম্ভাজীর শিক্ষার প্রচারের লক্ষ্য ছিল।
সাংলী, কোলাপুর, পুনে, বেলগাঁও, মুম্বই এবং সাতরায় তাঁর বেশ কয়েকজন অনুগামী রয়েছে। ২০১৩ সালের একটি মিডিয়া রিপোর্টে তাকে ভারতের প্রধানমন্ত্রী নরেন্দ্র মোদীর ঘনিষ্ঠ বলে বর্ণনা করা হয়েছিল। ২০০৮ সালে, তাঁর অনুগামীরা চলচ্চিত্রের যোধা আকবর দেখানো সিনেমা হলগুলি লুণ্ঠন করেছিলেন; এই অশান্তিতে তার ভূমিকার জন্য তাকে গ্রেপ্তার করা হয়েছিল।
২০১৮ সালের জুনে ভিডে একটি সমাবেশে বলেছিলেন যে তার বাগানে একটি আমের গাছের ফল খাওয়া দম্পতিদের পুরুষ সন্তান ধারণে সহায়তা করেছিল। প্রাক-ধারণা এবং প্রাক-প্রাকৃতিক ডায়াগনস্টিক টেকনিকস (যৌন নির্বাচনের নিষিদ্ধ) (পিসিপিএনডিটি) আইনের অধীনে একটি উপদেষ্টা কমিটি নাসিক পৌর কর্পোরেশনকে তার বিরুদ্ধে আদালত মামলা করার জন্য বলেছিল।
১লা জানুয়ারী ২০১৮, ভীম কোরেগাঁওয়ে দলিতদের উপর হিংসায় প্ররোচিত করার জন্য ২ যা জানুয়ারী ২০১৮ জন্য তাঁর এবং মিলিন্দ একবোটের বিরুদ্ধে প্রথম তথ্য প্রতিবেদন দায়ের করা হয়েছিল।  তিনি দাবি করেছিলেন যে এই সহিংসতার শেকড় ৩১শে ডিসেম্বর ২০১৭ এর এলগার পরিষদে হয়়েছিল। তিনি দাবি করেছিলেন যে এই অনুষ্ঠানে বক্তব্য রেখেছিলেন প্রকাশ আম্বেদকরের মতো নেতাদের গ্রেপ্তার করা হোক। আগস্টে, ভীম কোরেগাঁও সহিংসতায় তার ভূমিকার জন্য তাঁর গ্রেপ্তারের জন্য বোম্বাই হাইকোর্টের কাছে একটি আবেদন করা হয়েছিল।
Sambhaji Bhide
অলীক সুখ
অলীক সুখ ২০১৩ সালের ভারতীয় বাংলা মেডিকেল সাইকোলজিকাল থ্চলচ্চিত্র যা শিবোপ্রসাদ মুখোপাধ্যায় এবং নন্দিতা রায় পরিচালিত, দেবশঙ্কর হালদার, ঋতুপর্ণা সেনগুপ্ত এবং সোহিনী সেনগুপ্তের মুখ্য চরিত্রে অভিনয় করেছেন।  এটি ১৯ জুলাই ২০১৩ এ প্রকাশিত হয়েছে।  গল্পের রচনাটি বাঙালি উপন্যাসিক সুচিত্রা ভট্টাচার্যের একটি উপন্যাস অবলম্বনে নির্মিত।
পটভূমি
অবশেষে, রুমি তার ছেলের সাথে তার বাবা-মার বাড়িতে কিছুক্ষণ থাকার জন্য চলে যায়। কিংশুক টাকার বিনিময়ে আদালতের বাইরে বন্দোবস্তে পৌঁছানোর ব্যবস্থা করে,কবিতার আত্মীয়দের সাথে ৩০০০০০০ ডলার।  স্বস্তি পেয়ে এবং পুনর্মিলনের ইচ্ছায় তিনি রুমিকে ডেকে ঘোষণা করেন যে তিনি "রোগী পার্টি কিনেছেন"।  রুনি কিংশুকের নির্লজ্জ মনোভাব এবং কবিতার প্রতি ন্যায়বিচারের অভাবের কারণে বিধ্বস্ত।  কলটি পাওয়ার পরে শীঘ্রই, তিনি একটি পতন ভোগেন এবং তার একটি গর্ভপাত হয়, যার ফলে তীব্র পেটে রক্তক্ষরণ হয়।  টেবিলগুলি ঘুরিয়ে দেওয়া হয়েছে এবং স্থানীয় হাসপাতালের মেডিকেল টিম রুমির সাথে যোগ দিতে সময় কাটানোর কারণে কিংবুক নিজেকে কবিতার ক্রেজিড স্বামীর মতো একই অবস্থানে পেয়েছে।
রুমি বেঁচে থাকে। একজন অনুশোচিত কিংশুক তাঁর কর্মের জন্য ক্ষমা প্রার্থনা করেন এবং তাদের মধ্যে জিনিসকে আরও উন্নত করার প্রতিশ্রুতি দেন।  রুমির দৃষ্টিকোণ থেকে শেষ পর্যন্ত কবিতা।  একটি সুখী ভবিষ্যতের আশা।
জলনৌম
জালনাম (Zawlnuam) ভারতের মিজোরাম রাজ্যের মামিত জেলার একটি শহর।
জনসংখ্যার উপাত্ত
এখানে সাক্ষরতার হার ৭৮%, । পুরুষদের মধ্যে সাক্ষরতার হার ৮০%, এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে জালনাম এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
ইন্টারনেট বট
ইন্টারনেট বট (ওয়েব বট, ডাব্লিউ ডাব্লিউ ডাব্লিউ বট বা সাধারণভাবে বট নামেও পরিচিত) হলো একধরনের সফটওয়্যার এপ্লিকেশন, যা স্বয়ংক্রিয় ভাবে ইন্টারনেটে বিভিন্ন কাজ করে। বট সাধারণত এমন কাজ করে থাকে যা সাধারণ মানুষের পক্ষে করা অনেক সময়সাপেক্ষ। ইন্টারনেট-এর বিভিন্ন ওয়েবসাইটে কাজ যা করতে সাধারণ মানুষের অনেক বেশি সময় দরকার হয়, সেসব কাজ করতে সবচেয়ে বেশি বট ব্যবহার করা হয়। ইন্টারনেটের সব ওয়েব ট্রাফিকের অর্ধেকের বেশি বট ব্যবহার করে তৈরি করা হয়ে থাকে।
আইএম ও আইআরসি
কিছু বট ইন্টারনেট ব্যবহারকারীদের সাথে যোগাযোগের জন্য ব্যবহৃত হয় যা ইন্সটেন্ট ম্যাসেজিং (আইএম) বা ইন্টারনেট রিলে চ্যাট (আইআরসি) বা এ ধরনের ওয়েব সুবিধা ব্যবহার করে কাজ করে। এই যোগাযোগ বট ব্যবহারকারীদের প্রশ্ন করার সুবিধা দেয় এবং স্বয়ংক্রিয়ভাবে সেই প্রশ্ন বিশ্লেষণ করে যথাযথ উত্তর দেয়।
দেনা পাওনা
দেনা পাওনা' প্রেমাঙ্কুর আতর্থী পরিচালিত ১৯৩১ সালের ভারতীয় বাংলা চলচ্চিত্র। শরৎচন্দ্র চট্টোপাধ্যায়ের উপন্যাস অবলম্বনে নির্মিত ও নিউ থিয়েটর্স প্রযোজিত এই চলচ্চিত্রটি ভারতবর্ষের প্রথম বাংলা সবাক চলচ্চিত্র হিসাবে পরিগণিত হয় (হিন্দি চলচ্চিত্র আলম আরার পাশাপাশি)। চলচ্চিত্রটিতে ঊনবিংশ শতাব্দীর বাংলার নারীদের প্রতি অবিচার ও পণপ্রথার কদর্য রূপ দর্শিত হয়েছে। ছবিটি হিন্দিতে পূজারিন নামে পুনর্নির্মিত হয়।
আল-মানার (সাময়িকী)
আল-মানার ( المنار  ; 'বাতিঘর'), আরবি ভাষায় লেখা একটি ইসলামিক ম্যাগাজিন ছিল, এবং ১৮৯৮ সাল থেকে ১৯৩৫ সালে মিশরের কায়রোতে তার মৃত্যুর আগ পর্যন্ত রশিদ রিদা দ্বারা প্রতিষ্ঠিত, প্রকাশিত এবং সম্পাদনা করা হয়েছিল।
ইতিহাস এবং প্রোফাইল
আল-মানার ১৮৯৮ সালে রশিদ রিদা প্রতিষ্ঠা করেছিলেন। পত্রিকাটি প্রতিষ্ঠায় তার লক্ষ্য ছিল সংস্কারবাদী ধারণাগুলি স্পষ্টভাবে প্রকাশ করা এবং প্রচার করা এবং মুসলিম জাতির ঐক্য রক্ষা করা। ম্যাগাজিনটি কায়রো ভিত্তিক ছিল। এটি সাপ্তাহিক হিসাবে শুরু হয়েছিল তবে পরে এর প্রকাশ সংখ্যাকে মাসিকে পরিবর্তন করা হয়েছিল।
রশিদ রিদা ম্যাগাজিনের একমাত্র প্রধান সম্পাদক ছিলেন। এর বিষয়বস্তু ছিল কুরআনের ব্যাপকভাবে ব্যাখ্যা সম্পর্কে। রিদা আল-মানার অসংখ্য নিবন্ধ প্রকাশ করেছেন যা সৌদি আরবের ওয়াহাবি আন্দোলনের প্রশংসা করেছে। তবে পত্রিকাটিতে রাজনীতি সম্পর্কিত নিবন্ধগুলিও প্রকাশিত হত। অবদানকারীদের মধ্যে একজন ছিলেন আবদুর রহমান আল কাওকিবি, তিনি ছিলেন সিরিয়ার আলেপ্পোর পণ্ডিত। তার বই উম্মুল কুরা ১৯০২ সালের এপ্রিল থেকে ফেব্রুয়ারি ১৯০৩ সাল পর্যন্ত আল-মানার-এ ধারাবাহিকিত হয় যা একটি আরবীয়/শরীফিয়ান খেলাফত প্রতিষ্ঠার প্রস্তাব করেছিল।
১৯৩৫ সালে রশিদ রিদার মৃত্যুর পরে পত্রিকাটি অনিয়মিতভাবে ১৯৪০ সাল পর্যন্ত প্রকাশিত হয়েছিল। রিদা-র উত্তরাধিকারীরা দুটি ইস্যু প্রকাশ করেছিলেন এবং ১৯৩৯ থেকে ১৯৪০ সাল পর্যন্ত মুসলিম ব্রাদারহুডের অ্যাসোসিয়েশন আল-মানারের প্রকাশক ছিলেন।
উত্তরাধিকার
আল-মানারের বৌদ্ধিক ঐতিহ্য আরব বিশ্বের জনপ্রিয় আন্দোলনদ্বারা গৃহীত মূল নীতিগুলির মধ্যে একটি, যার মধ্যে রয়েছে মিশরের মুসলিম ব্রাদারহুড এবং আলজেরিয়ায় আলজেরিয়া 'উলামা' সমিতি।
আল-মানার ১৯০৮ থেকে ১৯১৮ সাল পর্যন্ত ওরেনবার্গে প্রকাশিত তুর্কি ভাষার ম্যাগাজিন শুরা সহ বিভিন্ন জার্নালকে অনুপ্রাণিত করেছিল।
মহিষাসুর মর্দিনী (চলচ্চিত্র)
মহিষাসুর মর্দিনী হল ১৯৫৯ সালের একটি ভারতীয় কন্নড় ভাষার চলচ্চিত্র। বিএস রাঙ্গা পরিচালনা, প্রযোজনা ও চিত্রগ্রহণ করেছেন। সুরারোপ করেছেন জি কে ভেঙ্কটেশ। এ কে চোপড়া নৃত্য পরিচালনা করেছেন। সম্পাদনা করেছেন পি জি মোহন ও এম দেবেন্দ্রনাথ। প্রধান চরিত্রে অভিনয় করেছেন রাজকুমার, ভি. নাগ্যা, উদয়কুমার এবং নরসিমহারাজু। এটি কন্নড়সহ আরো সাতটি ভাষায় ডাবিং করে সম্পূর্ণ ভারতে মুক্তি দেওয়ার জন্য এটিকে প্রথম প্যান-ইন্ডিয়া চলচ্চিত্র হিসেবে গণ্য করা হয়।
এটি তেলুগুতে একই নামে এবং হিন্দিতে দুর্গা মাতা নামে মোট আটটি ভাষায় মুক্তি দেওয়া হয়েছিল।  এটি মাদ্রাজের বিক্রম স্টুডিওতে ধারণকৃত প্রথম চলচ্চিত্র। রাজকুমার এই সিনেমায় থুম্বিথু মানবা গানের মাধ্যমে প্রথমবারের মতো প্লেব্যাক গায়ক হিসেবে একটি দ্বৈত গান গেয়েছিলেন।